—

ir ieviestas arī šādas īpašās izmaiņas: — ir palielināts kukurūzas glutēna miltu un/vai kukurūzas glutēna barības procentuālais saturs, un itāļu termins, ko lieto termina “kukurūzas glutēna milti” apzīmēšanai, saskaņā ar Komisijas Regulas (ES) 2017/1017 1.2.9. punktā lietoto terminoloģiju ir mainīts no “semola glutinata di mais” uz “farina glutinata di granturco”. Šīs barības sastāvdaļas atļautais saturs ir palielināts no 5 % līdz 10 % no sausnas, jo tā ir labs olbaltumvielu avots, kas ir noderīga uzturā (kopproteīns) un viegli sagremojama, — itāļu termins, ko lieto termina “kukurūza” apzīmēšanai, ir mainīts no “mais” uz “granturco” (Komisijas Regulas (ES) 2017/1017 1.2.1. punkts), un, lai nodrošinātu produkta specifikācijā noteikto tauku slāņa biezumu, atļautais saturs ir palielināts no 55 % uz 65 %. Tauku slāņa kvalitāte ir vēl vairāk aizsargāta, paskaidrojumos zem tabulas iekļaujot papildu prasību, ka barībā izmantotajā sausnas daudzumā jābūt maksimāli 5 % tauku, — lai nodrošinātu produkta specifikācijā noteikto tauku slāņa biezumu, cūku barībā atļautais sorgo procentuālais saturs palielināts no 40 % uz 55 % no sausnas, — lai nodrošinātu produkta specifikācijā noteikto tauku slāņa biezumu, atļautais miežu procentuālais saturs palielināts no 40 % uz 55 % no sausnas, — lai nodrošinātu produkta specifikācijā noteikto tauku slāņa biezumu, atļautais kviešu procentuālais saturs palielināts no 25 % uz 55 % no sausnas, — lai nodrošinātu produkta specifikācijā noteikto tauku slāņa biezumu, atļautais tritikāles procentuālais saturs palielināts no 25 % uz 55 % no sausnas, — sarakstam ir pievienota kukurūzas skābbarība un destilācijas sausie graudi un šķīstošās daļas: šīs sastāvdaļas tagad var izmantot arī cūku nobarošanas beigu posmā, jo tās ir lieliskas barības sastāvdaļas, kas nodrošina produkta specifikācijā noteikto tauku slāņa biezumu, un, tā kā tās ir bagātas ar šķiedrvielām, pieaugušām cūkām tās ir vieglāk sagremot nekā jaunākām cūkām, — barības sastāvdaļu sarakstam ir pievienoti pilngraudu kukurūzas milti, jo tie ir ļoti bagāti ar šķiedrvielām un tiek izmantoti par kliju alternatīvu un šķiedrvielu avotu, — kukurūzas graudu miltu un/vai kukurūzas vālīšu miltu procentuālais saturs nav mainījies, taču precizitātes labad itāļu termins, ar ko apzīmē terminu “kukurūzas vālīšu milti”, ir mainīts no “pannocchia” uz “pannocchia di granturco”, jo termins “pannocchia” pats par sevi varētu apzīmēt arī miltus, kas izgatavoti no citiem graudaugiem, — no saraksta svītrotas “auzas”, jo tās iekļautas kategorijā “mazāk lietoti graudaugi”, kurai procentuālais saturs nav mainījies, — kamēr ieraksta “linsēklu rauši, linsēklu raušu barība, linsēklu milti, linsēklu miltu barība” atļautais procentuālais saturs ir palicis nemainīgs, itāļu valodas termins, kas lietots termina “rauši” apzīmēšanai, ir mainīts no angļu valodas vārda “expeller” uz itāļu tulkojumu “panello”, lai atbilstu Komisijas Regulas (ES) 2017/1017 2.8.2. punktā lietotajai terminoloģijai. Ir pievienota linsēklu raušu barība (Komisijas Regulas (ES) 2017/1017 2.8.4. punkts), linsēklu milti (2.8.3. punkts) un linsēklu miltu barība (2.8.5. punkts), jo tās ir regulā iekļautās barības sastāvdaļas, kas līdzīgas linsēklu raušiem, — atļautais dehidrēta biešu mīkstuma procentuālais saturs palielināts no 4 % līdz 10 % no sausnas, jo tā ir lieliska barība ar augstu šķiedrvielu saturu, kas turklāt viegli sagremojama resnajā zarnā, tāpēc ir piemērota pieaugušām cūkām, — termini, kas izmantoti ierakstā “augļu mīkstums un tomātu mīkstums (tomātu izspaidas) kā premiksu nesēji”, ir saskaņoti ar Komisijas Regulā (ES) 2017/1017 lietoto terminoloģiju (5.22.2. un 5.35.1. punkts). Šīs barības sastāvdaļas procentuālais saturs paliek nemainīgs, — ieraksts “destilācijas sausie graudi un šķīstošās daļas” ir saskaņots ar terminoloģiju, kas izmantota Komisijas Regulā (ES) 2017/1017 (1.12.9. punkts). Šīs barības sastāvdaļas procentuālais saturs paliek nemainīgs, Tagad šo barības sastāvdaļu atļauts izēdināt arī cūku nobarošanas beigu posmā, jo tā ir bagāta ar B vitamīnu un atļautajos daudzumos palīdz nodrošināt produkta specifikācijā noteikto tauku slāņa biezumu, — ir palielināts ražošanas apgabalā augošo izejvielu, proti, (augstā temperatūrā kaltētas) lucernas, zirņu un citu pākšaugu sēklu, procentuālais saturs, — lai atspoguļotu Komisijas Regulas (ES) 2017/1017 6.10.3. punktā lietoto terminoloģiju, ieraksts par lucernu tagad ir “augstā temperatūrā kaltēta lucerna”. Turklāt, tā kā lucerna aug ražošanas apgabalā, atļautais procentuālais saturs ir palielināts no 2 % līdz 4 % no sausnas, — attiecībā uz produktiem, kas iegūti sojas pupu ekstrakcijā, 5. panta 2. punkta (“Cūku audzēšana un ēdināšana”) atļauto barības sastāvdaļu tabulas paskaidrojumos tagad ir iekļauts jauns noteikums, kurā paredzēts, ka no šiem produktiem iegūto koptauku daudzums nedrīkst pārsniegt 2,5 % kopējā daudzuma. Tas ir tāpēc, ka barības sastāvdaļas koptauku saturs ir galvenais faktors, kas nodrošina produkta specifikācijā noteikto tauku slāni. Iepriekš Komisijas Regulā (ES) Nr. 575/2011 uz šiem produktiem attiecās viens ieraksts “sojas pupu milti”, bet pēc tam Komisijas Regulā (ES) Nr. 68/2013, kas grozīta ar Komisijas Regulu (ES) 2017/1017, tie tika sadalīti divās daļās “sojas pupu milti” un “sojas pupu miltu barība”. Komisijas Regulā (ES) 1017/2017 ir uzskaitīti daudzi dažādi produkti, kas iegūti sojas pupu ekstrakcijā, un tos visus norādīt barības tabulā nav iespējams. Komisijas Regulas (ES) 1017/2017 atjauninājumu/grozījumu gadījumā tie var arī mainīties, — attiecībā uz produktiem, kas iegūti saulespuķu sēklu ekstrakcijā, 5. panta 2. punkta (“Cūku audzēšana un ēdināšana”) atļauto barības sastāvdaļu tabulas paskaidrojumos tagad ir iekļauts jauns noteikums, kurā paredzēts, ka no šiem produktiem iegūto koptauku daudzums nedrīkst pārsniegt 2,5 % kopējā daudzuma. Tas ir tāpēc, ka barības sastāvdaļas koptauku saturs ir galvenais faktors, kas nodrošina produkta specifikācijā noteikto tauku slāni. Iepriekš Komisijas Regulā (ES) Nr. 575/2011 uz šiem produktiem attiecās viens ieraksts “saulgriezes sēklu milti”, bet pēc tam Komisijas Regulā (ES) Nr. 68/2013, kas grozīta ar Komisijas Regulu (ES) 1017/2017, tie tika sadalīti divās daļās “saulespuķu sēklu milti” un “saulespuķu sēklu miltu barība”. Komisijas Regulā (ES) 1017/2017 ir uzskaitīti daudzi dažādi produkti, kas iegūti saulespuķu sēklu ekstrakcijā. Barības tabulā tos visus nav iespējams uzskaitīt, un Komisijas Regulas (ES) 1017/2017 atjauninājumu/grozījumu gadījumā tie var mainīties, — ir pievienots jauns ieraksts: rapšu sēklu ekstrakcijā iegūti produkti. Rapšu sēklu iekļaušana atspoguļo to, ka ģenētiskā uzlabošana ir ļāvusi selekcionēt jaunas šķirnes, kurās nav glikozinolātu un erukskābes (antiuzturvielu faktoru). Ieraksts ir formulēts tā, lai tas atbilstu sojas un saulespuķu produktiem izmantotajai struktūrai. Iepriekš Komisijas Regulā (ES) Nr. 575/2011 uz šiem produktiem attiecās viens ieraksts “rupja maluma rapšu milti”, bet pēc tam Komisijas Regulā (ES) Nr. 68/2013, kas grozīta ar Komisijas Regulu (ES) 1017/2017, tie tika sadalīti divās daļās “rupja maluma rapšu milti” un “rapšu miltu barība”. Komisijas Regulā (ES) 1017/2017 ir uzskaitīti daudzi dažādi produkti, kas iegūti rapšu sēklu ekstrakcijā. Uzskaitīt visas barības sastāvdaļas nav iespējams, un Komisijas Regulas (ES) 1017/2017 atjaunināšanas gadījumā tās var mainīties. Tā kā barības sastāvdaļas koptauku saturs ir galvenais faktors, kas nodrošina produkta specifikācijā noteikto tauku slāni, 5. panta 2. punkta (“Cūku audzēšana un ēdināšana”) atļauto barības sastāvdaļu tabulas paskaidrojumos tagad ir iekļauts jauns noteikums, kurā paredzēts, ka no šiem produktiem iegūto koptauku daudzums nedrīkst pārsniegt 2,5 % kopējā daudzuma, — ieraksts “kukurūzas dīgļu milti” ir saskaņots ar terminoloģiju, kas izmantota Komisijas Regulas (ES) 2017/1017 1.2.12. punktā, — kategorija “zirņi un/vai citu pākšaugu sēklas” ir sadalīta divos ierakstos “zirņi” un “citu pākšaugu sēklas”, un to saturs palielināts attiecīgi līdz 25 % un 10 % no sausnas. Zirņi ir pākšaugi, kas nodrošina produkta specifikācijā noteikto tauku slāni, pat veidojot 25 % no sausnas, un atšķirībā no citiem pākšaugiem, piemēram, cūku pupām un vasaras vīķiem, antiuzturvielu faktorus satur zemā koncentrācijā, — ieraksts par raugiem ir saskaņots ar Komisijas Regulas (ES) 2017/1017 12.1.5. punktā lietoto terminoloģiju, — lipīdus ar kušanas temperatūru virs 36 °C tagad var izēdināt gan cūkām nobarošanas vidusposmā, gan nobarošanas beigu posmā, jo jaunais 5 % tauku ierobežojums barības sausnā un 2 % linolskābes ierobežojums nodrošina, ka tad, ja cūkām nobarošanas beigu posmā tiek izēdināts speķis, iegūtais tauku slānis atbilst produkta specifikācijas prasībām, — ieraksts par sojas pupiņu miltiem ir mainīts uz “grauzdētas veselas sojas pupas un/vai sojas rauši”. Soja ir enerģijas avots, kas ir būtisks, lai nobarošanas beigu posmā apmierinātu cūku vajadzības pēc enerģijas,